ফাগ-মো-গ্রু-পা-র্দো-র্জে-র্গ্যাল-পো

ফাগ-মো-গ্রু-পা-র্দো-র্জে-র্গ্যাল-পো () (১১১০-১১৭০) ছিলেন তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের ফাগ-মো-ব্কা'-ব্র্গ্যুদ () ধর্মীয় গোষ্ঠীর প্রতিষ্ঠাতা।

 পরিবার 
ফাগ-মো-গ্রু-পা-র্দো-র্জে-র্গ্যাল-পো ১১১০ খ্রিষ্টাব্দে দক্ষিণ খামস অঞ্চলে এক দরিদ্র পরিবারে জন্মগ্রহণ করেন। তার পিতার নাম ছিল ওয়ে-না-আ-থার এবং মাতার নাম ছিল ব্ত্সুন-নে। মাত্র সাত বছর বয়সে তার পিতামাতা মারা যান। তার ভাই ব্দে-গ্শেগ্স-শেস-রাব-সেং-গে র্ন্যিং-মা বৌদ্ধসম্প্রদায়ের জন্য কাহ-থোগ বৌদ্ধবিহার নির্মাণ করেন।

 শিক্ষা 
তার পিতামাতার মৃত্যুর পর তার খুল্লতাতকে তিনি বিভিন্ন পুঁথি রচনায় সহায়তা করতেন। এই সময় তিনি লিখতে ও পড়তে শেখেন এবং ব্যা-খ্যি-ল্হা-খাং নামক বৌদ্ধ মন্দিরে ম্খান-পো-ত্শুল-খ্রিম্স () নামক এক লামাকে তিনি প্রজ্ঞাপারমিতা লিখে রাখতে সাহায্য করেন। পঁচিশ বছর বয়সে তিনি বৌদ্ধ সন্ন্যাসী হন। সা-স্ক্যা বৌদ্ধধর্মসম্প্রদায়ের বিখ্যাত পণ্ডিত সা-ছেন-কুন-দ্গা'-স্ন্যিং-পোর নিকটে তিনি বারো বছর ধরে মার্গফল বা লাম-'ব্রাস () নামক শিক্ষালাভ করেন এবং এই বিষয়ে দ্পে-ম্দ্জোদ-মা () নামক সংক্ষিপ্তসারগ্রন্থ রচনা করেন। এরপর তিনি স্গাম-পো অঞ্চলে গিয়ে ব্কা'-ব্র্গ্যুদ ধর্মসম্প্রদায়ের প্রতিষ্ঠাতা স্গাম-পো-পা-ব্সোদ-নাম্স-রিন-ছেনের নিকট মহামুদ্রা তত্ত্বের শিক্ষালাভ করেন।

 পরবর্তী জীবন 
এক বৌদ্ধ ভিক্ষু র্ত্সেস-থাং শহরের পূর্বে ফাগ-মো-গ্রু নামক স্থানে তাকে একটি কুটীর দান করলে তিনি ১১৭০ খ্রিষ্টাব্দে তার মৃত্যু পর্যন্ত এই স্থানে বসবাস করেন। পরবর্তীকালে এই স্থানে গ্দান-সা-থেল বৌদ্ধবিহার প্রতিষ্ঠিত হয়।

 ফাগ-মো-ব্কা'-ব্র্গ্যুদ 
ফাগ-মো-গ্রু-পা-র্দো-র্জে-র্গ্যাল-পো যে বৌদ্ধ গোষ্ঠীর প্রতিষ্ঠা করেন তাকে ফাগ-মো-ব্কা'-ব্র্গ্যুদ বলা হয়ে থাকে। তার শিষ্যরা বিভিন্ন ব্কা'-ব্র্গ্যুদ ধর্মীয় গোষ্ঠীর সৃষ্টি করলেও এই সমস্ত গোষ্ঠীকে একত্রে ফাগ-মো-ব্কা'-ব্র্গ্যুদই বলা হয়ে থাকে। তার নিম্নলিখিত প্রধান শিষ্য বিভিন্ন ব্কা'-ব্র্গ্যুদ ধর্মসম্প্রদায়ের প্রতিষ্ঠা করেন।
 গ্লিং-রাস-পা-পাদ-মা-র্দো-র্জে () 'ব্রুগ-পা-ব্কা'-ব্র্গ্যুদ ধর্মসম্প্রদায় স্থাপন করেন।
 'জিগ-র্তেন-ম্গোন-পো-রিন-ছেন-দ্পাল () 'ব্রি-কুং-ব্কা'-ব্র্গ্যুদ ধর্মসম্প্রদায় স্থাপন করেন।
 স্তাগ-লুং-থাং-পা-ব্ক্রা-শিস-দ্পাল () স্তাগ-লুং-ব্কা'-ব্র্গ্যুদ ধর্মসম্প্রদায় স্থাপন করেন।
 স্মার-পা-শেস-রাব-য়ে-শেস () স্মার-ত্শাং-ব্কা'-ব্র্গ্যুদ ধর্মসম্প্রদায় স্থাপন করেন।
 গ্যের-স্গোম-ত্শুল-খ্রিম্স-সেং-গে () শুগ-গ্সেব-ব্কা'-ব্র্গ্যুদ ধর্মসম্প্রদায় স্থাপন করেন।
 গ্যা'-ব্জাং-ছোস-র্জে-ছোস-ক্যি-স্মোন-লাম () গ্যা'-ব্জাং-ব্কা'-ব্র্গ্যুদ ধর্মসম্প্রদায় স্থাপন করেন।
 য়েল-পা-য়ে-শেস-ব্র্ত্সেগ্স () য়েল-পা-ব্কা'-ব্র্গ্যুদ ধর্মসম্প্রদায় স্থাপন করেন।

 তথ্যসূত্র 

 আরো পড়ুন 
 Dargye, Yonten (2001) History of the Drukpa Kagyud School in Bhutan (12th to 17th Century). Bhutan, 2001 
 Dorje, Gyurme (1999) Tibet Handbook: The Travel Guide. Footprint 1999. 
 Petech, L. (1990) Central Tibet and The Mongols. (Serie Orientale Roma 65). Rome: Instituto Italiano per il Medio ed Estremo Oriente 1990 85-143
 Roerich, George N. (Translator) (1949) The Blue Annals. Motilal Banarsidass, Delhi 1988.
 Shakapa, Tsepon W.D. (1981)'“The rise of Changchub Gyaltsen and the Phagmo Drupa Period″  in Bulletin of Tibetology'', 1981 Gangtok: Namgyal Institute of Tibetology 
 Smith, E. Gene. "Golden Rosaries of the Bka' brgyud Schools." in Among Tibetan Texts: History and Literature of the Himalayan Plateau, ed. Kurtis R. Schaeffer, Boston: Wisdom Publications, 2001. 

বিষয়শ্রেণী:১১১০-এ জন্ম
বিষয়শ্রেণী:১১৭০-এ মৃত্যু
বিষয়শ্রেণী:ফাগমো কাগ্যু
বিষয়শ্রেণী:ফাগমোদ্রুপা রাজবংশ